
Naslov: Vinska vigred tudi letos dobro obiskana
Napoved za  voditelja:

Na treh metliških trgih se je sinoči tudi uradno začela letošnja Vinska vigred, ki traja kar tri dni in jo prirejajo že 28 let. Gre za največjo enološko, etnološko, kulturno, folklorno in turistično prireditev v Beli krajini. Tudi letos so organizatorji pripravili bogat program, zato bo v teh dneh Metliko obiskalo nemalo obiskovalcev in bo steklo precej metliške črnine, belokranjca in drugih vse bolj kakovostnih in cenjenih belokranjskih vin, da številnih odojkov, jagenjčkov, belokranjskih pogač in drugih dobrot niti ne omenjamo. 
T- Iz Metlike GORAN ROVAN /
X- Snemalec in montažer Tomi Naglič /
Vinska vigred je zagotovo največja vinarska prireditev v Sloveniji, zato jo obiskovalci radi obiščejo. So pa imeli letos organizatorji zaradi krize težje delo, da so zbrali 80 tisoč evrov zanjo.

T- RENATA BRUNSKOLE /
X- županja občine Metlika /

»Kljub časom gospodarske in finančne krize smo uspeli zbrati sredstva s podporo tako sponzorjev kot donatorjev, pa tudi vseh prijateljev Bele krajine.«
Letos na vigredi niso izbirali najboljše belokranjske pogače, za katero so pridobili tudi evropsko zaščito.

T- MARJANA NEMANIČ /
X- predsednica Društva kmečkih žena Metlika /

»Ocenjevanja ni bilo, ker je bilo ocenjevanje za proizvajalce, se pravi zunanja komisija, notranja komisija in ni bilo potrebe. Za drugo leto bomo pa pripravili tekmovanje ljubiteljev belokranjske pogače.«
Na letošnjem ocenjevanju vin pa so ocenili več kot 400 vinskih vzorcev. Naziv šampiona Vinske vigredi je že dvanajstič dobila vinska klet Prus iz Krmačine.

Kaže, da je vaša vinska klet specializirana na te šampionske naslove na Vigredi?
T- JOŽE PRUS /
X- vinogradnik iz Krmačine /
»Ja res, je. Predvsem v predikatnih vinih. Seveda ostala vina so tudi odlična, lepa urejena, vendar predikati so naši paradni konji. Letos pa smo dali 38 vzorcev vin na ocenjevanje, od tega smo prejeli 15 velikih zlatih medalj, 19 zlatih medalj in 4 srebrne.«
Sinoči so okronali tudi tretjo kraljico metliške črnine. In kakšno poslanstvo jo čaka?  
T- PETRA ŽABČIČ /
X- kraljica metliške črnine /
»Zavedam se, da me čaka res težko delo, ki bo zajemalo res veliko prireditev, veliko   sem pa tam tekanja, ampak sem pripravljena to opravit maksimalno dobro in da bo, da bojo vsi zadovoljni z mano in jest sama s sabo.«
Vinska vigred ponuja tudi letos pester program, na svoj račun pa bodo zagotovo prišli tudi ljubitelji odojkov, jagenjčkov, metliške črnine in drugih vse bolj vrhunskih belokranjskih vin.

